স্টাফ রিপোর্টার ॥ হবিগঞ্জ শহরতলীর বহুলা গ্রামের পলাতক আসামী সুজন মিয়া (২৫)কে গ্রেফতার করেছে পুলিশ। সে ওই গ্রামের মৃত আব্দুল্লার ছেলে। গতকাল শুক্রবার দুপুরে সদর থানার এসআই কৌশিক খন্দকারের নেতৃত্বে পুলিশ অভিযান চালিয়ে তাকে আটক করে। পুলিশ জানায় আজ থেকে ৫ বছর পূর্বে পইল গ্রামের দিদার আলীর কন্যা রুবেনা খাতুনকে বিয়ে করে সুজন মিয়া। তাদের কোলজুড়ে একটি পুত্র সন্তান জন্ম গ্রহণ করে। এক পর্যায়ে দাম্পত্য জীবনে তাদের মধ্যে মনোমালিন্য সৃষ্টি হয়। এ ব্যাপারে রুবেনা বাদী হয়ে আদালতে স্বামীর বিরুদ্ধে নারী নির্যাতনের মামলা করলে আদালত তার বিরুদ্ধে পরোয়ানা জারী করে। গতকাল তাকে আটক করে পুলিশ।